ai4bharat/Pralekha huggingface dataset:
ప్రధాన మంత్రి కార్యాలయం
భారతదేశ ప్రభుత్వాని కి మరియు యునైటెడ్ స్టేట్స్ ఆఫ్ అమెరికా ప్రభుత్వానికి మధ్య పెట్టుబడి ప్రోత్సాహక ఒప్పందం
భారతదేశ ప్రభుత్వం మరియు యునైటెడ్ స్టేట్స్ ఆఫ్ అమెరికా ప్రభుత్వం ఒక ఇన్ వెస్ట్ మెంట్ ఇన్ సెంటివ్ అగ్రిమెంట్  ను జపాన్ లోని టోక్యో లో ఈ రోజు న కుదుర్చుకొన్నాయి. ఈ ఒప్పంద పత్రాల పై భారత ప్రభుత్వ విదేశీ వ్యవహారాల కార్యదర్శి శ్రీ వినయ్ క్వాత్రా, యు.ఎస్. ఇంటర్ నేశనల్ డెవలప్ మెంట్ ఫైనేన్స్ కార్పొరేశన్  లో ముఖ్య కార్యనిర్వహణ అధికారి శ్రీ స్కాట్ నైథన్ సంతకాలు చేశారు.
ఈ ఐఐఎ భారతదేశ ప్రభుత్వాని కి మరియు యునైటెడ్ స్టేట్స్ ఆఫ్ అమెరికా ప్రభుత్వాని కి మధ్య 1997వ సంవత్సరం లో కుదిరిన పెట్టుబడి ప్రోత్సాహక ఒప్పందం స్థానాన్ని తాను భర్తీ చేస్తుంది. పూర్వం లో, 1997వ సంవత్సరం లో పెట్టుబడి ప్రోత్సాహక ఒప్పందం పై సంతకాలు అయిన తరువాత నుంచి ముఖ్యమైన ప్రగతి చోటు చేసుకొంది. ఇందులో డిఎఫ్ సి పేరు తో ఒక కొత్త ఏజెన్సీ ఏర్పాటు అనేది కూడా ఒక భాగం గా ఉంది. డిఎఫ్ సి అనేది యునైటెడ్ స్టేట్స్ ఆఫ్ అమెరికా ప్రభుత్వం యొక్క ఒక అభివృద్ధి సంబంధి ఆర్థిక సంస్థ; దీని ని యునైటెడ్ స్టేట్స్ ఆఫ్ అమెరికా కు చెందిన ఇటీవలి చట్టం అయినటువంటి బిల్డ్ యాక్ట్ 2018 చట్టాన్ని చేసిన అనంతరం పూర్వవర్తి ఓవర్సీస్ ప్రైవేట్ ఇన్ వెస్ట్ మెంట్ కార్పొరేశన్  కి ఉత్తరాధికారి సంస్థ గా ఏర్పాటు చేయడం జరిగింది. డిఎఫ్ సి ఇవ్వజూపే అదనపు పెట్టుబడి సహాయ కార్యక్రమాల కు అనుగుణం గా పని చేయడం కోసం ఈ ఐఐఎ పై సంతకాలు చేయడమైంది. ఆ అదనపు పెట్టుబడి సమర్ధన కార్యక్రమాలు ఏవేవి అంటే రుణం, ఎక్విటీ ఇన్వెస్ట్ మెంట్, పెట్టుబడి పూచీకత్తు, పెట్టుబడి సంబంధి బీమా లేదా రీఇన్శోరన్స్, ఆర్థిక సహాయం అందించడాని కి అనువైన ప్రాజెక్టు ల సాధ్య అసాధ్యాల సంబంధి అధ్యయనాలు మరియు గ్రాంటు లు అన్నమాట.
భారతదేశం లో పెట్టుబడి సంబంధి సహాయాన్ని అందించడాన్ని కొనసాగించడం కోసం ఈ విధమైనటువంటి ఒప్పందం డిఎఫ్ సి కి చట్టపరం గా అవసరం. డిఎఫ్ సి గాని, లేదా దాని పూర్వపు ఏజెన్సీ లు గాని భారతదేశం లో 1974వ సంవత్సరం మొదలుకొని క్రియాశీలం గా ఉంటున్నాయి; మరి ఇంత కాలం లో అవి 5.8 బిలియన్ డాలర్ పెట్టుబడి సహాయాన్ని అందజేశాయి. ఈ మొత్తం లో 2.9 బిలియన్ డాలర్ ఇంకా అందవలసి ఉంది. భారతదేశం లో పెట్టుబడి సంబంధి సహాయాన్ని అందించడాని కి 4 బిలియన్ డాలర్ విలువైన ప్రతిపాదన లు డిఎఫ్ సి పరిశీలన లో ఉన్నాయి. కోవిడ్-19 టీకామందు తయారీ, ఆరోగ్య సంరక్షణ సంబంధి ఆర్థిక సహాయం, నవీకరణ యోగ్య శక్తి, ఎస్ఎమ్ఇ లకు ఆర్థిక సహాయాన్ని అందించడం, అన్ని వర్గాల వారికి ఆర్థిక సేవల ను అందజేయడం, మౌలిక సదుపాయాల కల్పన ల వంటి అభివృద్ధి కి సంబంధించిన ముఖ్య రంగాల లో డిఎఫ్ సి పెట్టుబడి పరమైన సహాయాన్ని సమకూర్చింది.
ఐఐఎ పై సంతకాలు కావడం వల్ల భారతదేశం లో డిఎఫ్ సి వైపు నుంచి అందే పెట్టుబడి సంబంధి సహాయం లో వృద్ధి చోటుచేసుకొంటుందన్న ఆశ ఉంది. అదే జరిగితే భారతదేశం యొక్క అభివృద్ధి కి మరింత సహాయం లభించినట్లు అవుతుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 154.32 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 18.14 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
154.32 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 18.14 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కొవిడ్-19పై భారతీయ పోరాటం, వృద్ధిచెందుతున్న సహజ రక్షణ
కొవిడ్-19 శరీరంలో వ్యాప్తి చెందకుండా మరియు కొవిడ్ సోకిన రోగి త్వరగా కోలుకునే విధంగా శరీరంలో వ్యాధి నిరోధక శక్తిని పెంపొందించే ఆమోదించిన రోగనిరోధక శ్రుతిమిశ్రకం సెప్సివాక్®ను అభివృద్ధి చేయవలెనని నిర్ణయించిన
సిఎస్ఐఆర్
ఇపుడు క్రొత్త ప్రయోగాత్మక పరీక్షలకు ఆమోదం తెలిపిన భారత ఔషధ నియంత్రణాధికారి)
రాండమైజ్డ్ , డబుల్-బ్లైండ్, టు-ఆర్మ్, నియంత్రణ ప్రయోగ పరీక్షల నిర్వహణ
ఈ రెండు పరీక్షలను ఇప్పటికే ప్రకటించిన ప్రయోగాత్మక పరీక్షలకు అదనంగా కొవిడ్-19 తీవ్రత ఎక్కువగా ఉన్న రోగుల్లో మరణాల రేటును తగ్గించే సామర్థ్యాన్ని పరీక్షించడానికి నిర్వహిస్తారు.
కొవిడ్-19 లేదా మరే అంటురోగంపై అయినా పోరాడటానికి శరీరంలో రోగనిరోధక వ్యవస్థ కీలక పాత్రను పోషిస్తుంది. ఈ వైరస్లను గుర్తించడానికి మరియు తొలగించడానికి అత్యంత వేగవంతమైన మరియు తొట్టతొలి సామర్థ్యం శరీరంలోని రోగనిరోధక వ్యవస్థదే. కొవిడ్-19 లేదా మరే ఇతర వైరస్లైనా ఏ వ్యక్తికైనా సోకకపోవడానికి లేదా నామమాత్రంగా సోకడానికి కారణం అతనిలో వాటిని తట్టుకునేందుకు సరిపడినంత రోగనిరోధక శక్తి ఉండటం. శరీరంలోని మైక్రోగ్రాఫ్లు మరియు ఎన్కే కణాలు ఈ రక్షణను ఇస్తాయి. ప్రపంచమంతా కొవిడ్-19కు వ్యాక్సిన్ను మరియు వైరస్ నిరోధక కారకాన్ని కనుగొనే పనిలో ఉండగా సాంకేతిక మరియు పరిశ్రమల పరిశోధనా మండలి వైరస్ సోకిన రోగి త్వరగా కోలుకునేందుకు ఆ వ్యక్తి శరీరంలో రోగనిరోధక శక్తిని పెంచేందుకు ఆమోదించిన రోగనిరోధక శ్రుతిమిశ్రకం సెప్సివాక్®ను అభివృద్ధి చేసేందుకు తన ప్రతిష్టాత్మక కార్యక్రమం న్యూ మిలీనియం ఇండియన్ టెక్నాలజీ లీడర్షిప్ ఇనీషియేటివ్ కార్యక్రమం క్రింద సన్నాహాలు చేస్తోంది.
సెప్సివాక్® ద్వారా ఆశిస్తున్న లక్ష్యాలు:
1. కొవిడ్-19 రోగులకు దగ్గరగా మసిలిన వ్యక్తుల మరియు వైద్యసంబంధిత వృత్తిలో ఉన్న సిబ్బందికి వారి శరీరంలో రోగనిరోధక శక్తిని పెంపొందించడం ద్వారా ఈ అంటువ్యాధి నుండి రక్షించడం.
2. కొవిడ్-19 వలన ఆసుపత్రిపాలైన, రోగ తీవ్రత తక్కువగా ఉన్న రోగులను త్వరితంగా కోలుకునేలా చేయడంతోపాటు ఐసియులో ఉన్న రోగి వలన ఈ వైరస్ వ్యాప్తిని ఆపడానికి ఈ ప్రయత్నం సహకరిస్తుంది.
క్రొత్తగా చేస్తున్న ఈ ప్రయోగానికి భారత ఔషధ నియంత్రణ మండలి) వారి ఆమోదం ఉండగా , రాండమైజ్డ్, డబుల్-బ్లైండ్, టు-ఆర్మ్, నియంత్రిత ప్రయోగ పరీక్షలను ఇందులో నిర్వహించబడతాయి. ఈ రెండు పరీక్షలను ఇప్పటికే ప్రకటించిన ప్రయోగాత్మక పరీక్షలకు అదనంగా కొవిడ్-19 తీవ్రత ఎక్కువగా ఉన్న రోగుల్లో మరణాల రేటును తగ్గించే సామర్థ్యాన్ని పరీక్షించడానికి నిర్వహిస్తారు.
సెప్సివాక్® వేడితో చంపబడే సూక్ష్మజీవులను డబ్ల్యూను కలిగి ఉంటుంది. ఇవి రోగి శరీరంలో ఉండటం వలన రక్షణతోపాటు వీటి వినియోగం వలన ఎటువంటి ఇతర ప్రభావాలు కలుగవు. ఈ సెప్సివాక్®ను ఎన్ఎంఐటిఎల్ఐ కార్యక్రమం క్రింద సిఎస్ఐఆర్ అభివృద్ధి చేయగా అహ్మదాబాదుకు చెందిన కడిలా ఫార్మాసూటికల్స్ లిమిటెడ్ తయారు చేస్తుంది.
(Visitor Counter : 234
ప్రధాన మంత్రి కార్యాలయం
ప్రధానమంత్రి శ్రీ నరేంద్ర మోదీ తో ఐక్య రాజ్య సమితి సాధారణ సభ యొక్క 77 వ సమావేశం అధ్యక్షుడు శ్రీ చాబా కోరొశిసమావేశమయ్యారు
జల వనరులనిర్వహణ- సంరక్షణ రంగాల యొక్క సముదాయాలు సహా అన్నిసముదాయాల కోసం భారతదేశం అమలుపరుస్తున్నటువంటి పరివర్తనపూర్వక కార్యక్రమాల ను ప్రశంసించిన కోరొశి
ప్రపంచ సంస్థ లలో సంస్కరణల ను తీసుకు వచ్చే ప్రయాసల లో భారతదేశం అగ్రేసర భూమిక నునిర్వర్తించడానికి గల ప్రాధాన్యాన్ని గురించి వివరించిన శ్రీ చాబా కోరొశి
ప్రపంచసమస్యల ను పరిష్కరించడం కోసం ఐక్య రాజ్య సమితిసాధారణ సభ యొక్క విజ్ఞానశాస్త్రం మరియు సాంకేతిక విజ్ఞానం లపై ఆధారపడ్డ ఆలోచన లసరళి ని ప్రశంసించిన ప్రధాన మంత్రి
సమకాలీనభౌగోళిక- రాజకీయ వాస్తవాల ను చక్క గా ప్రతిబింబించే విధం గా ఐ రా స భద్రత మండలి సహా బహుపక్షీయ వ్యవస్థ లో సంస్కరణల కు ప్రాధాన్యాన్నిఇవ్వాలని స్పష్టం చేసిన ప్రధాన మంత్రి
ఐక్య రాజ్య సమితి సాధారణ సభ యొక్క 77 వ సమావేశం అధ్యక్షుడు  శ్రీ చాబా కోరొశి ప్రధాన మంత్రి శ్రీ నరేంద్ర మోదీ తో ఈ రోజు న సమావేశమయ్యారు.
సమావేశం కొనసాగిన క్రమం లో, జల వనరుల నిర్వహణ మరియు సంరక్షణ రంగాల యొక్క సముదాయాలు సహా అన్ని సముదాయాల కోసం భారతదేశం అనుసరించినటువంటి పరివర్తనశీల కార్యక్రమాల ను శ్రీ చాబా కోరొశి ప్రశంసించారు. సంస్కరణలతో కూడిన బహుపక్షవాదం పట్ల భారతదేశం చేస్తున్నటువంటి కృషి ని ఆయన కొనియాడారు. ప్రపంచ వ్యవస్థ ల లో సంస్కరణ లను తీసుకురావాలన్న ప్రయాసల లో భారతదేశం అగ్రేసర భూమిక ను పోషించడానికి గల ప్రాముఖ్యాన్ని గురించి ఆయన నొక్కిచెప్పారు.
శ్రీ చాబా కోరొశి పదవీ బాధ్యతల ను స్వీకరించిన తరువాత ఒకటో సారి భారతదేశాని కి ద్వైపాక్షిక పర్యటన కు తరలివచ్చినందుకు ప్రధాన మంత్రి ధన్యవాదాల ను తెలియ జేశారు. ప్రపంచ సమస్యల ను పరిష్కరించడం కోసం ఐక్య రాజ్య సమితి సాధారణ సభ యొక్క విజ్ఞానశాస్త్రం మరియు సాంకేతిక విజ్ఞానం ఆధారిత ఆలోచనల సరళి ని ప్రధాన మంత్రి ప్రశంసించారు. శ్రీ చాబా కోరొశి అధ్యక్ష పదవీ కాలం లో, యుఎన్ 2023 వాటర్ కాన్ఫరెన్స్ సహా ఐక్య రాజ్య సమితి సాధారణ సభ యొక్క 77వ సమావేశాల సందర్భాల లో భారతదేశం పూర్తి సమర్థన ను అందిస్తుంది అని ప్రధాన మంత్రి అంటూ ఆయన కు హామీ ని ఇచ్చారు.
సమకాలీన భౌగోళిక- రాజకీయ వాస్తవాల ను ప్రతిబింబించేటట్లు గా ఐక్య రాజ్య సమితి భద్రత మండలి సహా బహుపక్షీయ వ్యవస్థ లో సంస్కరణల కు చోటు ఇవ్వడానికి ఉన్న ప్రాధాన్యాన్ని గురించి ప్రధాన మంత్రి నొక్కిచెప్పారు.
హోం మంత్రిత్వ శాఖ
పద్మ అవార్డులు-2020 నామినేషన్లు 2020 సెప్టెంబర్ 15వ తేదీ వరకు స్వీకరిస్తారు
2021 గణతంత్ర దినోత్సవం సందర్భంగా పద్మ అవార్డుల ప్రకటన కోసం ఆన్లైన్ నామినేషన్లు / సిఫారసులకు రేపు  చివరి తేదీ. పద్మ అవార్డుల నామినేషన్లు / సిఫార్సులు పద్మ అవార్డుల పోర్టల్ https: //padmaawards.gov.in లో మాత్రమే ఆన్లైన్లో దాఖలు చేయాలి. 1954 లో స్థాపించిన ఈ అవార్డులను ప్రతి సంవత్సరం గణతంత్ర దినోత్సవం సందర్భంగా ప్రకటిస్తారు. ఈ అవార్డు 'అద్భుత ప్రతిభ' ను గుర్తించటానికి ప్రయత్నిస్తుంది. కళ, సాహిత్యం, విద్య, క్రీడలు, వైద్యం, సామజిక సేవ, విజ్ఞానశాస్త్రం, ఇంజనీరింగ్, ప్రజావ్యవహారాలు, సివిల్ సర్వీస్, వాణిజ్య, పరిశ్రమలు వంటి అన్ని రంగాలలో / విభాగాలలో విశిష్టమైన, అసాధారణమైన విజయాలు / సేవలకు అవార్డు ఇస్తారు. జాతి, వృత్తి, హోదా, లింగ బేధాలకు ఆస్కారం లేకుండా అందరూ ఈ అవార్డులకు అర్హులే. వైద్యులు, శాస్త్రవేత్తలు మినహా పిఎస్యులతో పనిచేసే వారు, ప్రభుత్వ ఉద్యోగులు పద్మ అవార్డులకు అర్హులు కాదు. పద్మ అవార్డులను “పీపుల్స్ పద్మ” గా మార్చడానికి ప్రభుత్వం కట్టుబడి ఉంది. అందువల్ల పౌరులందరూ స్వీయ నామినేషన్ల తో సహా నామినేషన్లు / సిఫార్సులు చేయాలని అభ్యర్థన.
నామినేషన్లు / సిఫారసులను పైన సూచించిన పద్మ పోర్టల్ లో ఉన్న ఫార్మేట్ లో పేర్కొన్న అన్ని సంబంధిత వివరాలను కలిగి ఉండాలి, ఇందులో కథన రూపంలో  ఒక ఉల్లేఖనంతో సహా సిఫార్సు చేయబడిన ఆమె / అతని సంబంధిత క్షేత్రం / రంగంలో విశిష్టమైన,అసాధారణమైన విజయాలు / సేవలను స్పష్టంగా పొందుపరచాలి..
అన్ని కేంద్ర మంత్రిత్వ శాఖలు / విభాగాలు, రాష్ట్రాలు / యుటి ప్రభుత్వాలు, భారతరత్న, పద్మ విభూషణ్ అవార్డు గ్రహీతలు, నైపుణ్య సంస్థలు ప్రతిభావంతులైన వ్యక్తులను గుర్తించడానికి సమిష్టి ప్రయత్నాలు చేయవచ్చని హోం వ్యవహారాల మంత్రిత్వ శాఖ కోరింది. సమాజంలోని బలహీన వర్గాలు, ఎస్సీలు & ఎస్టీలు, దివ్యాంగులు, సమాజానికి నిస్వార్థ సేవ చేస్తున్న వారిని ఈ అవార్డుల కోసం గుర్తించాల్సిందిగా సూచించింది. ఈ విషయంలో మరిన్ని వివరాలు హోం వ్యవహారాల మంత్రిత్వ శాఖ  వెబ్సైట్లో 'అవార్డులు, పతకాలు' శీర్షిక క్రింద లభిస్తాయి. ఈ అవార్డులకు సంబంధించిన నియమనిబంధనలు https://padmaawards.gov.in/AboutAwards.aspx లింక్తో అందుబాటులో ఉన్నాయి.
రైల్వే మంత్రిత్వ శాఖ
జగ్జీవన్ ఆర్పిఎఫ్ అకాడమీ లక్నోలో కొత్తగా నిర్మించిన జాతీయ అమరవీరుల స్మారక చిహ్నం ఆవిష్కరణ
1957 నుండి ఇప్పటి వరకు 1014 మంది అమరవీరులైన ఆర్పిఎఫ్ సిబ్బంది పేర్లు స్మారక చిహ్నంపై స్థానం
జగ్జీవన్ ఆర్పిఎఫ్ అకాడమీ లక్నోలో కొత్తగా నిర్మించిన జాతీయ అమరవీరుల స్మారకం, రైల్వే భద్రతపై నేషనల్ మ్యూజియంను రైల్వే ప్రొటెక్షన్ ఫోర్స్ డైరెక్టర్ జనరల్ శ్రీ సంజయ్ చందర్ ఈరోజు ఆవిష్కరించారు.
ఈ అమరవీరుల స్మారకం 4800 చదరపు మీటర్ల విస్తీర్ణంలో ఉంది. ఈ స్మారక చిహ్నంపై 1957 నుండి ఇప్పటి వరకు 1014 మంది అమరవీరుల ఆర్పిఎఫ్ సిబ్బంది పేర్లను చెక్కారు. వారికి ఆర్పిఎఫ్ తరపున నివాళులు అర్పించారు.
ఈ మ్యూజియం సందర్శకుడికి రైల్వే ప్రొటెక్షన్ ఫోర్స్ చరిత్ర, ఆవిర్భావం, విజయాలు, విధులు, బాధ్యతల పూర్తి సంగ్రహావలోకనం లభిస్తుంది. ఈ మ్యూజియం మొత్తం 9000 చదరపు అడుగుల విస్తీర్ణంలో 37 థీమాటిక్ డిస్ప్లే ప్యానెల్లు, 11 డిస్ప్లే క్యాబినెట్లు, పోలీసింగ్ ఇన్ఫో-గ్రాఫిక్ హిస్టరీ, 87 కళాఖండాలు, నేషనల్ ఆర్కైవ్స్ ఆఫ్ ఇండియా నుండి 500 పేజీలు, గత కాలానికి చెందిన 36 ఆయుధాలు, రైల్వేకు సంబంధించిన 150 ర్యాంక్లు, అనేక ఇతర ర్యాంక్లు, అనేక ఇతర రైల్వే అంశాలు ఉన్నాయి.
.
ఈ మ్యూజియం నినాదం జ్ఞానవర్ధనాయచసంరక్షణాయ ... ఇది 'జ్ఞానాన్ని ప్రోత్సహించడానికి, వారసత్వాన్ని సంరక్షించడానికి' అనే అర్థం. ఇది ఆర్పిఎఫ్ ని నిరంతరం ప్రేరేపిస్తుంది. ఇది కాకుండా, సెంట్రల్ ఆర్మర్డ్ ఫైటింగ్ వెహికల్ డిపో కిర్కీ, ఖడ్కీ, పూణే నుండి వార్ ట్రోఫీ టి-55 ట్యాంక్ను స్వీకరించి, అకాడమీ క్యాంపస్లో కొత్తగా నిర్మించిన బ్యాడ్మింటన్, లాన్ టెన్నిస్ కోర్ట్, ఆర్పి ఎఫ్ స్పెషల్ బ్యాండ్ను కూడా డైరెక్టర్ జనరల్, రైల్వే ప్రొటెక్షన్ ఫోర్స్ ఆవిష్కరించారు.
రాష్ట్రపతి సచివాలయం
విజయ్ దివస్ సందర్భంగా సైనిక ఆసుపత్రికి రాష్ట్రపతి విరాళం
విరాళ నిధులతో, కరోనా యోధుల కోసం గాలి వడపోత సామగ్రి కొనుగోలు
కార్గిల్ యుద్ధంలో వీరోచితంగా పోరాడి, దేశం కోసం ప్రాణాత్యాగం చేసిన సైనికులకు నివాళిగా, రాష్ట్రపతి రామ్నాథ్ కోవింద్ దిల్లీలోని సైనిక ఆసుపత్రికి రూ.20 లక్షల విరాళం ఇచ్చారు. కరోనా విధుల్లో ఉన్న వైద్యులు, పారామెడికల్ సిబ్బంది కోసం ఈ డబ్బుతో రక్షణ సామగ్రిని కొనుగోలు చేయనున్నారు. కార్గిల్ యుద్ధంలో విజయం సాధించిన రోజును 'విజయ్ దివస్'గా దేశవ్యాప్తంగా జరుపుకుంటున్నాం. ఇది, 21వ విజయ్ దివస్.
రాష్ట్రపతి భవన్లో పొదుపు చర్యల కారణంగా సైనిక ఆసుపత్రికి విరాళం సాధ్యమైంది. కరోనాను కట్టడి చేయడానికి మరిన్ని వనరులు అందుబాటులోకి వచ్చినట్లయింది. రాష్ట్రపతి భవన్లో చేపట్టే కొన్ని చర్యలను నిలిపేస్తూ, రాష్ట్రపతి గతంలోనే ఆదేశాలు జారీ చేశారు. వేడుకల సందర్భాల్లో ఉపయోగించేందుకు 'లిమౌజిన్' కారును కొనుగోలు చేయాలన్న ప్రతిపాదనను ఆయన వాయిదా వేశారు.
సైనిక ఆసుపత్రికి రాష్ట్రపతి ఇచ్చిన విరాళంతో 'పీఏపీఆర్'  యూనిట్లు కొనుగోలు చేయనున్నారు. ఇవి అత్యాధునికమైవి. శస్త్రచికిత్స సమయంలో వైద్యులు వీటిని ధరించడం వల్ల సులభంగా శ్వాస సాధ్యమవడంతోపాటు, వైరస్ల నుంచి రక్షణ లభిస్తుంది. కరోనాపై యుద్ధం చేస్తున్న వైద్యులకు, రోగులకు కూడా ఇవి ఉపయుక్తంగా ఉంటాయి.
సర్వ సైన్యాధిపతిగా రాష్ట్రపతి చూపిన ఉదారత, సైనిక ఆసుపత్రిలో కరోనా విధుల్లో ఉన్న సిబ్బందిలో ఉత్సాహాన్ని పెంపొందిస్తుంది. వారికి రక్షణ లభించడం వల్ల అత్యుత్తమ పనితీరును ప్రదర్శించగలుగుతారు. ఇతరులు, సంస్థలు కూడా పొదుపు చర్యలు పాటించి, ఆ డబ్బును కొవిడ్ యోధులకు మద్దతుగా ఉపయోగించడానికి స్ఫూర్తి పొందుతారు.
దిల్లీలోని సైనిక ఆసుపత్రి, భారత సైన్యానికి చెందిన అత్యున్నత స్థాయి ఆరోగ్య సంరక్షణ కేంద్రం. ప్రస్తుత కరోనా పరిస్థితుల్లో, ఈ ఆసుపత్రి వైద్యులు, నర్సులు, పారామెడికల్ సిబ్బంది అవిరామంగా 24 గంటలూ పనిచేస్తున్నారు. వారి ప్రాణాలను పణంగా పెట్టి రోగులకు నాణ్యమైన వైద్య సంరక్షణ అందిస్తున్నారు.
సమాచార, ప్రసార మంత్రిత్వ శాఖ
కేంద్ర మంత్రి అనురాగ్ సింగ్ ఠాకూర్ లడఖ్లోని హంబోటింగ్ లాలో డిడి/ఎయిర్ ట్రాన్స్మీటర్లను ప్రారంభించారు
మారుమూల &సరిహద్దు ప్రాంతాలను కవర్ చేయడానికి అత్యధిక ఎత్తులో ప్రసార్ భారతికి చెందిన ట్రాన్స్మీటర్లు
కేంద్ర సమాచార మరియు ప్రసార శాఖ మంత్రి శ్రీ అనురాగ్ సింగ్ ఠాకూర్ ఈరోజు లడఖ్లోని కార్గిల్ సమీపంలో హంబోటింగ్ లా వద్ద దూరదర్శన్ మరియు ఆల్ ఇండియా రేడియోకు చెందిన హై పవర్ ట్రాన్స్మీటర్లను దేశానికి అంకితం చేశారు. ఈ 10 కేడబ్లూ ట్రాన్స్మీటర్లు దేశంలో అత్యధిక ఎత్తులో ఉన్న టీవీ మరియు రేడియో ట్రాన్స్మీటర్లు, ఇవి సగటున సముద్ర మట్టానికి 4054 మీటర్ల  ఎత్తులో ఉన్నాయి. లేహ్ వద్ద ఉన్న ట్రాన్స్మీటర్లు 3501 మీటర్ల ఎత్తులో ఉన్నాయి .
ఈ సందర్భంగా మంత్రి మాట్లాడుతూ ప్రతికూల వాతావరణ పరిస్థితులు మరియు భౌగోళిక భూభాగాన్ని పరిగణనలోకి తీసుకుంటే హాంబోటింగ్ లా సైట్ అత్యంత కష్టతరమైన ప్రదేశాలలో ఒకటని చెప్పారు. అటువంటి ప్రతికూల వాతావరణ పరిస్థితులలో ప్రాజెక్ట్ పూర్తి చేసినందుకు శ్రీ అనురాగ్ ఠాకూర్ ఇంజనీర్లు మరియు కార్మికుల బృందాన్ని అభినందించారు. ట్రాన్స్మీటర్ల పరిధి వ్యాసార్థంలో 50 కిలోమీటర్లకు పైగా ఉంటుంది. కార్గిల్కు చెందిన మారుమూల సరిహద్దు ప్రాంతంలో ఈ ట్రాన్స్మీటర్లు దాదాపు 50,000 మంది జనాభాను కవర్ చేస్తాయని శ్రీ ఠాకూర్ చెప్పారు. దేశంలోని ఇతర ప్రాంతాలతో పోలిస్తే ఈ సంఖ్య చిన్నదిగా అనిపించవచ్చు, అయితే సరిహద్దు ప్రాంతాలలో ప్రతి పౌరుడిని చేరుకోవడంలో భారత ప్రభుత్వ నిబద్ధతను ఇది ప్రదర్శిస్తుంది డిడి కాశీర్కి లడఖీ సహకారంతో 2021 అక్టోబర్ 1 నుండి ప్రతిరోజూ 30 నిమిషాల నుండి ఒక గంటకు రెట్టింపు చేయబడుతుందని మంత్రి ప్రకటించారు.
బలమైన రేడియో&టెలివిజన్ సిగ్నల్స్ ద్వారా సరిహద్దు కవరేజ్ అనేది ప్రభుత్వ ప్రసార విధానాలలో ముఖ్యమైన అంశం అని శ్రీ ఠాకూర్ అన్నారు. సున్నితమైన సరిహద్దు ప్రాంతాలైన జమ్మూ &కశ్మీర్ మరియు లడఖ్లోని ప్రజలకు సరైన సమాచారం అందించడమే కాకుండా, పొరుగున ఉన్న శత్రుదేశాల నుండి వచ్చే ప్రచారాన్ని ఎదుర్కోవడం కూడా అవసరమని మంత్రి అన్నారు. సరిహద్దు ప్రాంతాలలో భూసంబంధమైన కవరేజీని బలోపేతం చేయడం ద్వారా వీక్షకులు/శ్రోతలు దేశ విధానాలు, వార్తలు మరియు వర్తమాన వ్యవహారాల గురించి తగినంతగా తెలియజేయడానికి మరియు ఏకకాలంలో వివిధ కార్యక్రమాల ద్వారా వినోదాన్ని పొందడానికి అవకాశం కల్పిస్తుంది.
డిడి మరియు ఎయిర్ ద్వారా ఈ ప్రాంతంలోని విద్యార్థులకు విద్యా విషయాలను కూడా ఇది అందుబాటులో ఉంచుతుంది. టీవీ, రేడియో మరియు డిజిటల్ ప్లాట్ఫారమ్ల ద్వారా ప్రసార భారతి వివిధ రాష్ట్ర విద్యా విభాగాలు మరియు సంస్థల సహకారంతో పాఠశాల & కళాశాల విద్యార్థులకు వివిధ విద్యా విషయాలను అందిస్తోంది.
ఈ సందర్భంగా లడక్ పార్లమెంటు సభ్యుడు శ్రీ జెటి నామ్గ్యాల్ మాట్లాడూ కొత్త ట్రాన్స్మీటర్లు ఈ ప్రాంత అభివృద్ధి పట్ల కేంద్రం నిబద్ధతను చూపుతున్నాయని అన్నారు.
టీవీ మరియు రేడియో ఛానెల్స్ సాధారణ ప్రజలకు అందుబాటులో ఉండేలా చేయడానికి ప్రసార భారతి..వార్తా, వినోదం, విద్య మరియు 48 రేడియో ఛానెల్లతో సహా 160 కి పైగా టీవీ ఛానెల్లను డిడి ఫ్రీ డిష్ను గృహాలకు నెలవారీ రుసుము లేకుండా ఉచితంగా అందుబాటులోకి తెస్తోంది. ప్రత్యేకమైన ఫ్రీ టు ఎయిర్ మోడల్ డిడి ఫ్రీ డిష్ను 4 కోట్ల కంటే ఎక్కువ కుటుంబాలకు చేరుకోగల అతిపెద్ద డిటిహెచ్ ప్లాట్ఫారమ్గా చేసింది.
ఆర్థిక మంత్రిత్వ శాఖ
కోవిడ్-19 పై పోరాడటంలో భారత ఆర్థిక వ్యవస్థ కు మద్దతిచ్చేందుకు ఆత్మనిర్భర్ భారత్ ప్యాకేజీ 3.0 లో భాగంగా కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మల సీతారమణ్ ప్రకటించిన అంశాల సమగ్ర వివరాలు
పిపిటి చూడటానికి ఇక్కడ క్లిక్ చేయండి
(Visitor Counter : 148
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 216.83 కోట్ల డోసులు  అందించారు
గత 24 గంటల్లో 13,10,410 డోసులు అందించారు
దేశవ్యాప్త క్రియాశీల కేసుల సంఖ్య 47,379
మొత్తం కేసుల్లో క్రియాశీల కేసులు 0.11%
ప్రస్తుత రికవరీ రేటు 98.71%
గత 24 గంటల్లో 4,676 మంది కోలుకున్నారు. దీంతో, కోలుకున్నవారి మొత్తం సంఖ్య 4,39,67,340 కు పెరిగింది.
గత 24 గంటల్లో 4,043 కొత్త కేసులు నమోదయ్యాయి.
రోజువారీ పాజిటివిటీ రేటు 1.37%
వారపు పాజిటివిటీ రేటు 1.81%
గత 24 గంటల్లో చేసిన 2,95,894 కొవిడ్ పరీక్షలతో కలిపి ఇప్పటివరకు 89.20 కోట్ల పరీక్షలు చేశారు.
సమాచార, ప్రసార మంత్రిత్వ శాఖ
డిజిటల్ వార్తల పబ్లిషర్ల ప్రతినిధులతో సమావేశమైన కేంద్ర సమాచార ప్రసార శాఖమంత్రి శ్రీ ప్రకాశ్జవడేకర్
కేంద్ర సమాచార ప్రసార శాఖమంత్రి శ్రీ ప్రకాశ్ జవడేకర్ ఈరోజు డిజిటల్ న్యూస్ పబ్లిషర్స్ అసోసియేషన్  ప్రతినిధులతో వీడియో కాన్ఫరెన్స్ లో మాట్లాడారు. 2021 ఐటి  నిబంధనల నేపథ్యంలో ఆయన ఈ వీడియో కాన్ఫరెన్సు ద్వారా వారితో ముచ్చటించారు. దైనిక్ భాస్కర్, హిందూస్థాన్ టైమ్స్, ఇండియన్ ఎక్స్ప్రెస్, టైమ్స్ ఆఫ్ ఇండియా, ఎబిపి, ఈనాడు, దైనిక్ జాగరణ్, లోక్మత్ సంస్థల ప్రతినిధులు ఈ సమావేవశంలో పాల్గొన్నారు.
ఈ సమావేశంలో పాల్గొన్న వారిని ఉద్దేశించి మాట్లాడుతూ శ్రీ జవడేకర్, కేంద్రం తీసుకువచ్చిన నూతన నిబంధనలు డిజిటల్ న్యూస్పబ్లిషర్లపై కొన్ని బాధ్యతలను ఉంచిందని ఆయన తెలిపారు.ప్రెస్కౌన్సిల్ ఆఫ్ ఇండియా రూపొందించిన జర్నలిస్టుల ప్రవర్తనానియమావళిలోని నిబంధనలు, అలాగే కేబుల్టెలివిజన్ నెట్ వర్క్చట్టం కింద గల ప్రోగ్రాం కోడ్కు కట్టుబడి ఉండాల్సిఉంటుందని, పౌరుల నుంచి వచ్చే ఫిర్యాదులను పరిష్కరించడానికి ఈ నిబంధనలు మూడు అంచెల ఫిర్యాదుల పరిష్కార యంత్రాంగాన్ని ఏర్పాటు చేసిందన్నారు. ఇందులో మొదటి , రెండవ అంచెలలో డిజిటల్ పబ్లిషర్లు, వారిచే ఏర్పడిన స్వీయ నియంత్రణ కమిటీలు ఉంటాయని అన్నారు. డిజిటల్ న్యూస్ పబ్లిషర్లు కూడా సమాచార ప్రసార మంత్రిత్వశాఖకు ఒక సులభ ఫారంలో కొంత మౌలిక సమాచారాన్ని అందించాల్సిఉంటుందని , దీనిని ఖరారు చేయనున్నామని అన్నారు .,అలాగే వారు పరిష్కరించిన ఫిర్యాదులకు సంబంధించిన వివరాలను పబ్లిక్ డొమైన్లో ఉంచాల్సి ఉంటుందని అన్నారు.
ప్రింట్ మీడియా , టివి ఛానళ్లకు డిజిటల్ వర్షన్లుఉన్నాయని,అయితే సంప్రదాయ ప్లాట్ఫాంలో ఉన్నకంటెంట్నే ఇందులోనూ అవి ఉంచుతున్నాయని ఆయన అన్నారు. అయితే కొన్ని కంటెంట్లు కేవలం డిజిటల్ ప్లాట్ఫారంలో మాత్రమే ఉంటున్నవీ ఉన్నాయన్నారు. అందువల్ల సంప్రదాయ మాధ్యమాలతో సమానంగా డిజిటల్ మీడియాలోని వార్తలకూ నిబంధనలు కవర్ చేయాలని నిర్దేశిస్తున్నాయని ఆయన అన్నారు.
ఈ సమావేశంలో పాల్గొన్నప్రతినిధులు, నూతన నిబంధనలను స్వాగతిస్తూ, టివి, న్యూస్ ప్రింట్ మీడియా కేబుల్ టెలివిజన్నెట్ వర్క్ చట్టం, ప్రెస్కౌన్సిల్ చట్ట నిబంధనలను ఎంతో కాలం నుంచి పాటిస్తూ వస్తున్నాయని తెలిపారు. డిజిటల్ వర్షెన్లకు కూడా పబ్లిషర్లు సంప్రదాయ ప్లాట్ఫారంలుపాటించే నిబంధనలుపాటించవలసి ఉంటుంది. అయితే కేవలం డిజిటల్ ప్లాట్ఫారంలో వార్తలు మాత్రమే పబ్లిష్చేసే వారి కంటే భిన్నంగా తమను చూడాలని ఈ ప్రతినిధులు కోరారు.
ఈ సమావేశంలో పాల్గొని తమ అభిప్రాయాలను తెలియజేసినందుకు, డిజిటల్ పబ్లిషర్ల ప్రతినిధులకు ఆయన కృతజ్ఞతలు తెలిపారు. వీరి అభిప్రాయాలను ప్రభుత్వం పరిగణనలోకి తీసుకుంటుందని, మీడియా పరిశ్రమ మొత్తం అభివృద్ధికి ఈ తరహా సంప్రదింపుల ప్రక్రియను ప్రభుత్వం కొనసాగిస్తుందని
ఆయన తెలిపారు.
ప్రధాన మంత్రి కార్యాలయం
ఇండియా-ఫిన్ల్యాండ్ వర్చువల్ శిఖరాగ్ర సమ్మేళనం
ప్రధానమంత్రి శ్రీ నరేంద్ర మోదీ , రిపబ్లిక్ ఆఫ్ ఫిన్లాండ్ ప్రధానమంత్రి , ఘనత వహించిన సన్నా మారిన్లు వర్చువల్ సమావేశం నిర్వహించారు. ఇరువురు నాయకులు మొత్తం ద్వైపాక్షిక అంశాలు , పరస్పర ప్రయోజనకరమైన ప్రాంతీయ, బహుళ పక్ష అంశాలను చర్చించారు.
ప్రజాస్వామిక ఉమ్మడి విలువలు, చట్టబద్ధ పాలన, సమానత్వం, భావప్రకటనా స్వేచ్ఛ, మానవహక్కుల పట్ల గౌరవం పునాదిగా ఇండియా, ఫిన్ల్యాండ్ల మధ్య సన్నిహిత సంబంధాలు ఉన్నట్టు ఇరువురు నాయకులు గుర్తించారు. బహుళపక్ష విధానానికి , నిబంధనల ఆధారిత అంతర్జాతీయ విధానాలకు, సుస్థిరాభివృద్ధికి , వాతావరణ మార్పులను ఎదుర్కోవడానికి కలసి పనిచేయడానికి తమ గట్టి నిబద్ధతను వారు పునరుద్ఘాటించారు.
ప్రస్తుత ద్వైపాక్షిక చర్చల స్థితిని ఇరవురు నాయకులు సమీక్షించారు. ద్వైపాక్షిక సంబంధాలను మరింతగా విస్తరించడానికి , ఈ సంబంధాలను వివిధ రంగాలకు వర్తింప చేయడానికి నిర్ణయించారు. దీనిని వాణిజ్యం, పెట్టుబడులు, ఆవిష్కరణలు, విద్య, కృత్రిమ మేధ వంటి వినూత్న సాంకేతిక పరిజ్ఞానాలు, 5జి, 6 జి, క్వాంటమ్ కంప్యూటింగ్ వంటి రంగాలకు విస్తరించాలన్న ఆకాంక్షను వ్యక్తం చేశారు.
హరిత, పరిశుభ్ర సాంకేతిక పరిజ్ఞానాల విషయంలో ఫిన్లాండ్ కీలక పాత్ర పోషిస్తుండడం పట్ల ప్రధానమంత్రి ప్రశంసించారు. ఇండియా సుస్థిరాభివృద్ధి దిశగా సాగిస్తున్న ప్రయత్నాలలో భారతీయ కంపెనీలతో ఫిన్లాండ్ కంపెనీలు భాగస్వాములు కావడానికి పుష్కలంగా అవకాశాలు ఉన్నాయని ప్రధానమంత్రి అన్నారు. ఈ నేపథ్యంలో, పునరుత్పాదక , జీవ ఇంధనం, సుస్థిరత, ఎడ్యుటెక్, ఫార్మా, డిజిటైజేషన్ వంటి లో విస్తృత సహకారానికి ఆయన సూచించారు.
ఇరువురు నాయకులు ప్రాంతీయ ,అంతర్జాతీయ అంశాలు, ఇండియా- యూరోపియన్ భాగస్వామ్యం, ఆర్కిటిక్ ప్రాంతంలో సహకారం, ప్రపంచ వాణిజ్య సంస్థ, ఐక్యరాజ్య సమితి సంస్కరణలపై తమ అభిప్రాయాలను కలబోసుకున్నారు. ఆఫ్రికాలో అభివృద్ధి కార్యక్రమాలు చేపట్టడంలో ఇండియా , ఫిన్లాండ్లకు మంచి అవకాశాలు ఉన్నాయని ఇరుపక్షాలు గుర్తించాయి.
అంతర్జాతీయ సోలార్ అలయెన్సు  లో అలాగే, కోయలేషన్ ఫర్ డిజాస్టర్ రెసిలియంట్ ఇన్ఫ్రాస్ట్రక్చర్  లో చేరాల్సిందిగా ప్రధానమంత్రి ఫిన్లాండ్కు పిలుపునిచ్చారు.
ఇరువురు నాయకులు, కోవిడ్ -19 పరిస్థితి గురించి తమ వాక్సినేషన్ కార్యక్రమాల గురించి చర్చించారు. అన్ని దేశాలకు సరసమైన ధరలో కోవిడ్ వాక్సిన్ అందుబాటులోకి తెచ్చేందుకు అంతర్జాతీయంగా జరగవలసిన కృషి గురించి వారు చర్చించారు.
ఇండియా- ఇ.యు నాయకుల మధ్య పోర్టోలో జరగనున్న సమావేశం, అలాగే ఇండియా - నార్డిక్ శిఖరాగ్రసమ్మేళనం సందర్భంగా ఇరువురు నాయకులు తిరిగి సమావేశం కాగలమన్న ఆకాంక్షను వ్యక్తం చేశారు.
(
సమాచార, ప్రసార మంత్రిత్వ శాఖ
కరోనా మహమ్మారి కారణంగా ఏర్పడిన మందగమనాన్ని అధిగమించడానికి ఎన్ఐ-ఎంఎస్ఎంఈ ద్వారా నైపుణ్యాభివృద్ధి
నైపుణ్యాలను పెంచుకోవాలనుకునే, ప్రస్తుత కొవిడ్ మహమ్మారి సమయంలో ఉద్యోగాల కోసం ఎదురుచూసే యువత ఆకాంక్షలు తీరేలా సాయపడేందుకు 'సూక్ష్మ, చిన్న, మధ్యతరహా పరిశ్రమల జాతీయ సంస్థ'  ముందుకొచ్చింది. "కొవిడ్ కారణంగా ఏర్పడిన ఆర్థిక మందగమనంతో పోరాడేందుకు నైపుణ్యాభివృద్ధి" అంశంపై, కేంద్ర సమాచార, ప్రసారాల శాఖ ఆధ్వర్యంలోని 'రీజినల్ ఔట్రీచ్ బ్యూరో', 'ప్రెస్ ఇన్ఫర్మేషన్ బ్యూరో' వెబినార్ నిర్వహించాయి. ఎన్ఐ-ఎంఎస్ఎంఈ సీనియర్ ఫ్యాకల్టీ సభ్యుడు శ్రీ జి.సుదర్శన్ వెబినార్లో పాల్గొన్నారు. కరోనా సమయంలో వివిధ వెబ్నార్లు, ఆన్లైన్ మార్గదర్శక కార్యక్రమాలను నిర్వహించినట్లు ఆయన తెలిపారు. ఎన్ఐ-ఎంఎస్ఎంఈ ద్వారా శిక్షణ పొందిన యువత అమెజాన్ వంటి ఆన్లైన్ వేదికల ద్వారా దాదాపు 300 ఉత్పత్తులను అమ్మగలదని చెప్పారు. లాక్డౌన్ వల్ల భౌతిక మార్కెట్లు లేని సమయంలో ఏర్పడిన ఇబ్బందులను అధిగమించడానికి ఇది ఎంతో సాయపడిందని అన్నారు.
ప్రస్తుతమున్న ఉద్యోగాల కోసమేగాక, భవిష్యత్తులో ఏర్పడే ఉద్యోగాల విషయంలోనూ నైపుణ్యమున్న మానవ వనరుల సరఫరా, డిమాండ్ మధ్య అంతరాన్ని తగ్గించాల్సిన అవసరం ఉందని శ్రీ జి.సుదర్శన్ చెప్పారు. పీఎం కౌశల్ వికాస్ యోజన, 3.0, జన్ శిక్షణ్ సంస్థాన్ , ఉడాన్ వంటి కార్యక్రమాల ద్వారా "నైపుణ్య భారత్" విజన్ను సాధించేందుకు, బాగా నైపుణ్యంగల ఉద్యోగార్ధులను తయారు చేసేందుకు కేంద్ర నైపుణ్యాభివృద్ధి మంత్రిత్వ శాఖ లక్ష్యంగా పెట్టుకుందని వివరించారు.
కరోనా కారణంగా ఆర్థిక వ్యవస్థ కొంత మందగించినా, తమను తాము తిరిగి పునరావిష్కరించుకోవడానికి ఎన్ఐ-ఎంఎస్ఎంఈ వంటి సంస్థలకు అది అవకాశం ఇచ్చినట్లు శ్రీ జి.సుదర్శన్ అభిప్రాయపడ్డారు. ఈ సమయంలో, యువత కోసం స్థానిక భాషల్లోనే నాణ్యమైన డిజిటల్ శిక్షణ కార్యక్రమాలు రూపొందించినట్లు తెలిపారు. డిజిటల్ సాంకేతికతను ఉపయోగించి "ట్రైనింగ్ ఆఫ్ ట్రైనర్స్" ని ఎన్ఐ-ఎంఎస్ఎంఈ తీసుకొచ్చిందని, కరోనా సమయంలో భౌతిక శిక్షణ తరగతులు లేకపోయినా, శిక్షణను ఎన్నో రెట్లు పెంచేలా మంచి ఫలితాలను ఇచ్చింది. పీఐబీ, ఆర్వోబీ డైరెక్టర్ శ్రీమతి శృతి పాటిల్ మాట్లాడుతూ, ఎన్ఐ-ఎంఎస్ఎంఈ అందించే వివిధ నైపుణ్యాభివృద్ధి కార్యక్రమాలపై అవగాహన పెంచడంలో కేంద్ర సమాచార, ప్రసారాల మంత్రిత్వ శాఖ ఆధ్వర్యంలో పనిచేసే అన్ని మీడియా విభాగాలు సాయపడతాయని, "నైపుణ్య భారత్" విజన్కు తోడ్పడతాయని చెప్పారు. అంతకుముందు, ఆర్వోబీ ఏడీ శ్రీమతి భరతలక్ష్మి, వెబినార్ అతిథులకు స్వాగతం పలికారు. కేంద్ర సమాచార, ప్రసారాల మంత్రిత్వ శాఖ అధికారులు, ఎన్ఐ-ఎంఎస్ఎంఈ శిక్షణ పొందినవారు ఈ వెబ్నార్లో పాల్గొన్నారు.